圓明園

圓明園，清皇家園林，在北京西郊。康熙朝建之，乾隆時增築，宏麗聞名中外，西人稱為「夏宮」。凡冬，皇帝居此理政。夏則往避暑山莊。其園有三，一為長春園、次綺春園、次圓明園。長春園西洋樓又別有淑稱，云東方凡爾賽宮。咸豐十年秋，英法聯軍破京師，入園劫掠珍寶，縱火焚燒，殿宇盡燬。 制 圓明園八旗、內務府三旗護軍營掌印總統大臣一人。無員限。由王、公、大臣兼任。總統大臣掌圓明園翊衛政令。駕出入則警蹕。環園門汛，督攝守衛。 八旗營總護軍參領，各八人，俱正三品。 八旗營總護軍副參領，各十六人，初制五品。雍正十年陞正四品。 署參領，各三十二人，初制六品。雍正十年陞正五品。 護軍校，正六品。副護軍校，從八品。各百二十有八人。 護軍校，協理事務營總護軍參領，各二人，護軍校四人。筆帖式三十有二人。 三旗營總一人。初制四品。乾隆三十七年定三品銜食四品俸。護軍參領，三品銜食五品俸。副參領，四品銜食五品俸。委署參領，五品銜食護軍校俸。各三人。護軍校九人，副護軍校三人。筆帖式四人。營總以下掌轄營眾警夜巡晝。 史 雍正二年，設圓明園護軍營，置八旗營總八人，副護軍參領十有六人，署副參領三十有二人，護軍校八十人。雍正十年增三十三人。 雍正十三年八月二十三日子刻，雍正帝崩於圓明園九洲清晏殿。 乾隆十六年，置隨印協理事務營總各官。 乾隆二十五年十月初六，嘉慶帝降誕於圓明園。初諱永琰。 道光十一年六月初九，咸豐帝降誕於圓明園澄靜齋。 咸豐二年五月初九，清孝欽顯皇后送入圓明園，號懿貴人。 咸豐十年，英法聯軍破京師，劫燬圓明園，又定割地賠款之約。王闓運有《圓明園詞》，紀燬園其事。 同治間，同治帝議修圓明園，奉兩太后居之，事未行。 光緒三十年，裁吏役數人。 民國四年，蘭亭八柱碑、遠瀛觀石欄杆、「青蓮朵」等太湖石，移北京市中山公園。 民國十七年，拆大水法遺址，以其石料修綏遠陣亡將士碑。 西元一九五〇年代，固議建北京植物園於其間，為周恩來所阻。唯六〇年代，其地多改為田，人口聚集，殘城、地基盡拆，尤以一九七五年後，破壞甚鉅。 據 民國趙爾巽等《清史稿》卷二百一十四